

 Z A P I S N I K

31. sjednice Vijeća Mjesnog odbora Klaka,

održane 11. prosinca 2023.

u prostoru objekta mjesne samouprave, Zdenka Škreba 3, 

s početkom u 18,00 sati

NAZOČNI ČLANOVI VIJEĆA: Toma Kukoč, Hrvoje Telišman,  Nada Dominić Netz, Marko Ivandić, Saša Neuberg, Lidija Katalinić Špoljarić, Antonio Berišić, Domagoj Cindrić, Petra Horvat
Predsjedava Toma Kukoč, predsjednik Vijeća.

Zapisnik vodi: Toma Kukoč, predsjednik Vijeća.


Predsjednik konstatira da je nazočno 9 od ukupno 9 članova Vijeća, što znači da Vijeće može pravovaljano odlučivati, te otvara 31. sjednicu Vijeća Mjesnog odbora.
Bez rasprave, jednoglasno, Vijeće prihvaća tekst Zapisnika 30. sjednice Vijeća, održane 20. studenog 2023. bez izmjena.

    Na prijedlog predsjednika Vijeće jednoglasno utvrđuje dopunu dnevnoga reda:

Prijedlog za postavu pravilno usmjerene rasvjete u Klekovačkoj ulici - donošenje zaključka
D N E V N I   R E D:
    1. Financijski plan Mjesnog odbora Klaka za 2024.

    2. Plan malih komunalnih akcija Mjesnog odbora Klaka za 2024.

    3. Prijedlog radova na održavanju nerazvrstanih cesta Mjesnog odbora Klaka – donošenje zaključka
    4. Prijedlog za postavljanje uspornika prometa – donošenje zaključka
    5. Prijedlog za postavljanje zaštitnih stupića – donošenje zaključka
    6. Prijedlog lokacija za postavljanje božićne i novogodišnje rasvjete u 2024. – donošenje zaključka
    7. Izbor domara – donošenje zaključka
    8.  Prijedlog za postavu pravilno usmjerene rasvjete u Klekovačkoj ulici - donošenje zaključka
    9.  Pitanja, prijedlozi i obavijesti. 

Ad 1.  Financijski plan Mjesnog odbora Klaka za 2024.
  Članovi Vijeća primili su pisani materijal uz poziv.

 Nakon provedene rasprave u kojoj sudjeluju svi članovi Vijeća, Vijeće jednoglasno, donosi
Financijski plan Mjesnog odbora Klaka za 2024.
/Financijski plan nalazi se u privitku i sastavni je dio ovog zapisnika/

Ad 2.  Plan malih komunalnih akcija Mjesnog odbora Klaka  za 2024.
Članovi Vijeća primili su pisani materijal uz poziv.

Vijeće jednoglasno, bez rasprave donosi

Plan malih komunalnih akcija Mjesnog odbora Klaka za 2024.
/Plan se nalazi u privitku ovog zapisnika i njegov je sastavni dio/

Ad 3. Prijedlog radova na održavanju nerazvrstanih cesta Mjesnog odbora Klaka

Predsjednik usmeno informira nazočne o predmetu rasprave i odlučivanja.
Vijeće jednoglasno donosi
Z A K LJ U Č A K

o prijedlogu radova na održavanju nerazvrstanih cesta Mjesnog odbora Klaka

Vijeće Mjesnog odbora Klaka predlaže da se u okviru djelatnosti održavanja nerazvrstanih cesta, Plana malih komunalnih akcija Mjesnog odbora Klaka u 2024. izvedu sljedeći radovi, poredani po pravu prvenstva:

1. Lelijska ulica od k.br. 7 do k.br. 7a, asfaltiranje

2. Vranplaninska  ulica asfaltiranje od k.br. 1 do k.br. 1D; između ulica Lelijske i Ljubuške; od k.br. 2 do k.br. 2D;

3. Ljubuška ulica  od k.br. 11 a do k.br. 15, asfaltiranje

Ad 4. Prijedlog za postavljanje uspornika prometa 

Članovi Vijeća primili su pisani materijal uz poziv.

U raspravi sudjeluju Toma Kukoč, Hrvoje Telišman,  Nada Dominić Netz, Marko Ivandić, Saša Neuberg, Lidija Katalinić Špoljarić, Antonio Berišić, Domagoj Cindrić, Petra Horvat

Vijeće s 8 glasova za i 1 protiv (Marko Ivandić), donosi

Z A K LJ U Č A K
o prijedlogu za postavljanje uspornika prometa
I. Vijeće je suglasno s prijedlogom postave uspornika na Risnjačkoj i na Oporovečkoj ulici, a temeljem izvedenog prometnog elaborata za Klaku.

II. Vijeće je suglasno s prijedlogom postave uspornika koji bi se izveo na Aleji tišine kod kućnog broja 12, a temeljem izvedenog prometnog elaborata za Klaku koji na toj lokaciji predviđa pješački prijelaz i temeljem prikupljenih potpisa građana koji traže postavljanje uspornika i pješačkog prijelaza na tom usporniku.

Ad 5. Prijedlog za postavljanje zaštitnih stupića 
Članovi Vijeća primili su pisani materijal uz poziv.
Vijeće jednoglasno, bez rasprave, donosi
Z A K LJ U Č A K
o prijedlogu za postavljanje zaštitnih stupića u Oporovečkoj ulici i zaštitnih stupića i prometnog zrcala u Ulici Antuna Kuzmanića
 I. Razmotren je prijedlog građana za postavljanje stupića na nogostupu u Oporovečkoj ulici ispred k.br. 149 do k.br. 151, te prijedlog za postavljanje stupića na istočno križanje Ulice Antuna Kuzmanića i prometnog zrcala na zapadno križanje Ulice Antuna Kuzmanića, kod izlaza na Grižansku ulicu.

II. Vijeće je uvidom na terenu i pregledom primljenih materijala utvrdilo:
1. da se na nogostupu u Oporovečkoj ulici od k.br. 149 do k.br. 151 učestalo nepropisno parkiraju vozila, 

2. da se na križanju Ulice Antuna Kuzmanića, istočno od kućnih brojeva 33a i 40a, učestalo nepropisno parkiraju vozila, čime onemogućuju ulazak vozila Čistoće u Ulicu Antuna Kuzmanića,

3.da je križanje Ulice Antuna Kuzmanića s Grižanskom, zbog slabe vidljivosti opasno za sudionike u prometu.

III. Vijeće je zbog učestalog nepropisnog parkiranja vozila suglasno s prijedlogom postavljanja fizičkih prepreka (stupići), na nogostupu u Oporovečkoj ulici od k.br. 149 do k.br. 151.

IV. Vijeće je, s ciljem nesmetanog ulaza vozila Čistoće u ulicu Antuna Kuzmanića, suglasno s prijedlogom postavljanja fizičkih prepreka (stupići ili drugo), kojima se onemogućava nepropisno parkiranje na istočnom križanju Ulice Antuna Kuzmanića.

V. Vijeće je, s ciljem povećanja sigurnosti u prometu, suglasno s prijedlogom postavljanja prometnog zrcala na križanju Grižanske ulice i Ulice Antuna Kuzmanića. Vijeće na istoj lokaciji traži, sukladno izrađenom prometnom elaboratu za Klaku, postavljanje prometnog znaka STOP.

Ad 6. Prijedlog lokacija za postavljanje božićne i novogodišnje rasvjete u 2024.
Predsjednik usmeno informira nazočne o predmetu rasprave i odlučivanja.

U raspravi sudjeluju Toma Kukoč, Hrvoje Telišman,  Nada Dominić Netz, Marko Ivandić, Saša Neuberg, Lidija Katalinić Špoljarić, Antonio Berišić, Domagoj Cindrić, Petra Horvat
Vijeće s 8 glasova za i 1 suzdržanim (Marko Ivandić), donosi

Z A K LJ U Č A K
o prijedlogu lokacija za postavljanje božićne i novogodišnje rasvjete u 2024.
Vijeće je suglasno s prijedlogom postavljanja božićne i novogodišnje rasvjete u 2024. na iste lokacije kao prethodne godine.
Ad 7. Izbor domara
Predsjednik usmeno informira nazočne o predmetu rasprave i odlučivanja.

Vijeće jednoglasno donosi

Z A K LJ U Č A K
o izboru domara
Vijeće za naredni period potvrđuje  g. Ištvana Lučića za domara.

Ad 8. Prijedlog za postavu pravilno usmjerene rasvjete u Klekovačkoj ulici
Predsjednik usmeno informira nazočne o predmetu rasprave i odlučivanja.
Vijeće s 8 glasova za i 1 suzdržanim (Domagoj Cindrić), donosi

Z A K LJ U Č A K
o prijedlogu za postavu pravilno usmjerene rasvjete u Klekovačkoj ulici
I. Vijeće je, temeljem prijave građana, uvidom na terenu utvrdilo da rasvjeta u Klekovačkoj ulici svjetlosnim snopom osvjetljava fasade stambenih zgrada.

II. Vijeće je suglasno da se u Klekovačkoj ulici postojeća rasvjeta zamijeni energetski učinkovitom te da jačina rasvjete i usmjerenje svjetlosnog snopa bude u skladu sa Zakonom o zaštiti od svjetlosnog onečišćenja.
Budući da nitko više ne traži riječ, predsjednik zaključuje sjednicu.

Završeno  u 19,00 sati.

KLASA: 024-08/23-003/2402
URBROJ: 251-13-11-5/010-23-2

Zagreb, 11. prosinca 2023.

Zapisnik sastavio Toma Kukoč,

predsjednik Vijeća
























Predsjednik









        
   Vijeća Mjesnog odbora 





















Toma Kukoč

